b'\n_START_ARTICLE_\nLa Marquise\n_START_PARAGRAPH_\nLa Marquise\xc2\xa0\xe2\x80\x93 manoma, jog tai seniausias pasaulyje tebeva\xc5\xbeiuojantis automobilis, varomas garais (2011\xc2\xa0m. duomenys). Tai 1884\xc2\xa0m. \xc4\xafmon\xc4\x97s \xe2\x80\x9eDe Dion, Bouton & Tr\xc3\xa9pardoux\xe2\x80\x9c pagamintas modelis. Sukurtas kaip prototipas ir pavadintas Albero de Diono motinos garbei._NEWLINE_1887\xc2\xa0m. de Dionas juo va\xc5\xbeiavo vienoje parodoje, kuri kartais buvo vadinama pirmosiomis automobili\xc5\xb3 lenktyn\xc4\x97mis. Tiesa, de Dionas buvo vienintelis \xc5\xa1i\xc5\xb3 lenktyni\xc5\xb3 dalyvis. Automobilis \xc4\xafveik\xc4\x97 ma\xc5\xbedaug 32\xc2\xa0km tras\xc4\x85 nuo Pary\xc5\xbeiaus iki Versalio, vidutini\xc5\xa1kai i\xc5\xa1vystydamas 25,8 km/h greit\xc4\xaf._NEWLINE_Kurui buvo naudojama anglis, malkos ar popieriaus lak\xc5\xa1tai. Reikalingo gar\xc5\xb3 kiekio sukaupimas u\xc5\xbetrukdavo apie 30\xe2\x80\x9340 min. Automobilis gal\xc4\x97jo i\xc5\xa1vystyti maksimal\xc5\xb3 61 km/h greit\xc4\xaf._NEWLINE_2007\xc2\xa0m. viename automobili\xc5\xb3 labdaros renginyje automobilis parduotas u\xc5\xbe $3 520 000 JAV doleri\xc5\xb3. 2011\xc2\xa0m. aukcione perparduotas u\xc5\xbe $4 600 000 JAV doleri\xc5\xb3.'